[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ………………..………..................................
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Съгласуване на системата от образователни институции на територията на Община Златоград, за учебната 2025/2026 година, утвърждаване на паралелки, с брой ученици под определения минимум в общинските училища и утвърждаване на група, с брой деца под определения минимум, в общинска детска градина, за учебната 2025/2026 година

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За предстоящата учебна 2025/2026 година, на територията на Община Златоград, функционират пет детски градини, един Център за подкрепа за личностно развитие, пет училища, от които две средни и три основни. 

С решение на Общински съвет Златоград и мотивирано становище от Кмета на общината ще бъде предложено на Министерството на образованието и науката, ОУ „Св. Св. Кирил и Методий“ с. Долен, ОУ „Васил Левски“ с. Ерма река, ДГ „Детски свят“ с. Долен и ДГ „Детелина“ с. Ерма река да бъдат включени в Списъка на защитените детски градини и защитените училища в Република България, за учебната 2025/2026 година. 
Очаква се общинските детски градини да се посещават от 153 деца, подлежащи на задължително предучилищно обучение. Детските градини разполагат с много добра материално-техническата база и персонал, с които се осигурява възможност за обхващане на всички деца в задължителна предучилищна възраст в общината. 
Съгласно нормативната уредба, група в детска градина се формира при минимум 12 деца. През учебната 2025/2026 година, се очаква в детска градина „Детелина“ с. Ерма река да се обучават общо 10 деца, от които 8 деца в предучилищна възраст. При недостатъчен брой деца за формиране на група в детска градина е допустимо, с решение на Общински съвет, да се формира и само една група с минимум 6 деца, когато групата е единствена за населеното място.
Първокласниците, които се очаква да постъпят в училище, през новата учебна година, са 59 ученици. В СУ „Антим I“ гр. Златоград и СУ „Св. Княз Борис I“ с. Старцево са формирани профилирани и професионални паралелки. В част от  професионалните паралелки се организира обучение по защитени от държавата специалности от професии, както и такива, по които е налице очакван недостиг от специалисти на пазара на труда.
Във всяко училище броят на паралелките се определя в началото на учебната година, при спазване изискванията на Наредбата за финансиране на институциите в системата на предучилищното и училищното образование, съгласно които за I – IV клас минимумът е 16 ученици, а за V – XII клас минимумът е 18 ученици. 
Нормативната уредба допуска изключения от минималния брой деца в групите в защитените детски градини и брой ученици в паралелките в защитените училища, както и в паралелките за обучение по защитените от държавата специалности по професии и специалности от професии, по които е налице очакван недостиг от специалисти на пазара на труда. Защитените детски градини и училища получават ежегодно допълнително финансиране чрез бюджетите на първостепенните разпоредители с бюджет. 
Изключения от минималния брой ученици в паралелките се допускат и в неспециализираните училища при паралелки с не по-малко от 10 ученици, както и паралелки с по-малко от 10 ученици, но с разрешение на финансиращия орган, ако са осигурени допълнителни средства, извън определените по стандарти за съответната дейност и след разрешение на началника на Регионалното управление на образованието - Смолян.
Предлагам на вашето внимание, за обсъждане и утвърждаване, следните проекти за решения:

І. РЕШЕНИЕ
Във връзка с чл.2, ал.1, ал.3 и ал.4 и чл.256, ал.4 от Закона за предучилищно и училищно образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация Общински съвет Златоград

РЕШИ:
Съгласува институциите, в системата на предучилищното и училищното образование, в Община Златоград, за учебната 2025/2026 година, както следва:

I.ДЕТСКИ ГРАДИНИ

1.ДГ "Снежанка" гр. Златоград;

2.ДГ "Радост" гр. Златоград;

3.ДГ "Щастливо детство" с. Старцево – в т.ч. една яслена група;
4.ДГ "Детски свят" с. Долен – защитена градина;

5.ДГ "Детелина" с. Ерма река;
II.УЧИЛИЩА

1.СУ "Антим І" гр. Златоград;

2.СУ "Св. Княз Борис І" с. Старцево;

3.ОУ "Васил Левски" гр. Златоград;

4.ОУ "Св. Св. Кирил и Методий" с. Долен – защитено училище;

5.ОУ „Васил Левски” с. Ерма река – защитено училище;

III.Център за подкрепа за личностно развитие - гр. Златоград
ІІ. РЕШЕНИЕ


Във връзка с чл.68, ал.1, т.2, ал.2 и ал.3-6 от Наредба за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград  

РЕШИ:
I.Дава съгласие, през учебната 2025/2026 година, за формиране на самостоятелни маломерни паралелки, с брой ученици не по-малко от 10, в следните паралелки в СУ „Св. Княз Борис І” с. Старцево, общ. Златоград, както следва: 
1.СУ „Св. Kняз Борис І” с. Старцево
1.1.една паралелка II клас - 15 ученици; 

1.2.една паралелка V клас - 11 ученици; 

1.3.една паралелка VII клас - 12 ученици; 

1.4.една професионална паралелка IX клас, „Графичен дизайнер“ – 13 ученици;
1.5.една професионална паралелка XI клас, „Графичен дизайнер“ – 10 ученици;

II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 3-6 от Наредба за финансирането на институциите в системата на предучилищното и училищното образование, като конкретния размер се определя с Решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).
ІІІ. РЕШЕНИЕ

Във връзка чл. 69, ал.1, ал.2 и ал.3, във връзка с чл.68, ал.3, ал.4-7 от Наредбата за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград

РЕШИ:
I.Дава съгласие, през учебната 2025/2026 година, за формиране на самостоятелни маломерни паралелки, с брой ученици под 10, в следните паралелки в СУ „Св. Княз Борис І” с. Старцево, общ. Златоград, както следва: 

  
1.СУ „Св. Княз Борис І” с. Старцево

1.1.една паралелка I клас - 9 ученици;

1.2.една паралелка VI клас - 7 ученици;

1.3.една професионална паралелка X клас – „Графичен дизайнер“ - 8 ученици;
II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 4-7 от Наредба за финансирането на институциите в системата на предучилищното и училищното образование, при спазване на чл.68, ал.3 от същата, като конкретният размер се определя с решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).
III.Възлага на Кмета на Община Златоград да направи мотивирано искане, до Началника на Регионално управление на образованието – Смолян, за издаване на разрешение за формиране на паралелките по т. I от настоящото решение.  
ІV. РЕШЕНИЕ

Във връзка чл. 59 от Наредбата за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград
РЕШИ:

I.Дава съгласие, през учебната 2025/2026 година, за формиране на една група, с общо 10 деца, в детска градина „Детелина“ с. Ерма река.

С уважение,

МИРОСЛАВ ЯНЧЕВ

Кмет на Община Златоград

Изготвил,

Красимира Бозова
Гл. експерт О, З и К 
Съгласували,
Любомир Ангелов

Директор на дирекция ХД, Б, О  и ООС

Надя Мангарудова

Директор на дирекция ФСД, Б, ЧР и МДТ



                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

